หลั่งนอก กินยาคุมฉุกเฉินแล้วหลังจากนั้น7วันประจำเดือนมา ปวดท้องประจำเดือน แต่ประจำเดือนไม่ค่อยไหล แต่พอดูที่ผ้าอนามัยก็มีเลือดปกติ แบบนี้ท้องไหมคะ
สวัสดีค่ะ การมีเพศสัมพันธ์โดยการหลั่งนอก จะมีโอกาสตั้งครรภ์ประมาณ 4%-22% แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมง ยาคุมฉุกเฉินจะช่วยป้องกันการตั้งครรภ์ได้ประมาณ 95%หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน โดยเลือดดังกล่าวถือเป็นผลจากยา ไม่ใช่ประจำเดือนจริงๆ ส่วนประจำเดือนจริงๆ นั้น มักมาในช่วงเวลาเดิมหรืออาจมาช้ากว่ากำหนดก็ได้ดังนั้น หากเลือดที่ออก เป็นช่วงที่ประจำเดือนควรจะมา เลือดดังกล่าวก็น่าจะเป็นประจำเดือน และแสดงว่าไม่ได้มีการตั้งครรภ์เกิดขึ้น แต่หากเลือดที่ออกไม่ใช่ช่วงที่ประจำเดือนควรจะมา เลือดดังกล่าวก็ถือเป็นผลจากยาคุมฉุกเฉิน ซึ่งยังไม่สามารถตอบได้ว่าจะมีการตั้งครรภ์เกิดขึ้นหรือไม่ ต้องรอดูประจำเดือนจริงๆ ว่าจะมาหรือไม่ค่ะ